Vakarų Kordiljera (Bolivija)
Vakarų Kordiljera (isp. Cordillera Occidental) – Andų kalnų grandinės dalis Bolivijoje. Sudaro daugiausia užgesę ugnikalniai. Driekiasi pačiuose šalies vakaruose, Čilės pasienyje. Rytuose ribojasi su Altiplano plokščiakalniu. Būdingas sausas ir šaltas klimatas, augalija skurdi. Gausu mineralų telkinių. Skirstoma į tris zonas: Šiaurinė. Joje yra aukščiausia Bolivijos vieta – Sachamos kalnas (6542 m) bei Pajačatos ugnikalnių grupė. Centrinė. Driekiasi tarp Ujūnio ir Koipasos. Pagrindinė viršūnė – Oljaguė (5868 m). Pietinė. Čia yra aktyvus Likankaburo ugnikalnis, apsuptas spalvingų lagūnų (Verdės lagūna, Kolorados lagūna).